ก่อยหน้านี้ประจำเดือนไม่มา1เดือน คัดเต้านมและหัวนมใหญ่ ก่อนกำหนดครบเดือนที่2มีอะไรกับแฟนแล้วเลือดออกคะ มีอาการเจบท้องน้อย มากระปิบกระปอย สีคล้ำๆน้ำตาลๆ แอบแดงๆบ้าง มีเมือกๆปนมาด้วย ตอนนี้ผ่านมา6วันแล้วคะ ไม่ทราบว่าจะเป็นโรคร้ายหรือป่าวคะ ปล.ตรวจฉี่แล้วไม่ท้องคะ
สวัสดีค่ะ เลือดออกผิดปกติทางช่องคลอดที่ไม่ใช่รอบเดือนอาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูกหรือปากมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบในกรณีนี้ที่เกิดร่วมกับประจำเดือนไม่มาด้วย อาจเป็นผลแทรกซ้อนจากการตั้งครรภ์ได้ แนะนำพบสูตินรีแพทย์เพื่อตรวจยืนยันการตั้งครรภ์อีกครั้งค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์